Didier Burkhalter
De Didier Burkhalter (* 17. April 1960 z Auvernier) isch en Schwiizer Politiker (FDP), wo vo 2009 bis 2017 im Bundesrot und vom 1. Jänner bis zum 31. Dezember 2014 Bundespräsident gsi isch.

Läbe 
De Didier Burkhalter het an de Universität vo Noieburg Wirtschaftswüsseschafte studiirt und het sis Studium mim Lezenziat abgschlosse. Er isch ghürote und het drü Chind.

Politik 
Sit em 1985 isch de Didier Burkhalter Mitgliid vo de FDP. Für sini Partei isch er im 1991 in de Gmeindrot vo Noieburg gwählt worde. Vorher isch er Mitglied vo de Legislative vo Hauterive NE gsi, spöter Grossrot vom Kanton Noieburg, ab em 2003 Schwizer Nationalrot und 2007 bis 2009 isch er Schtänderot gsi. Am 16. September 2009 isch er vo de Vereinigte Bundesversammlig zum Bundesrot gwählt worde. Am 1. November het er dann sis Amt als Nachfolger vom Pascal Couchepin aaträte und au sis Departement, s Eidgenössischi Departement vom Innere (EDI), übernoh. Uf de 1. Jänner 2012 hät er ins EDA gwächslet. Im 2013 isch er de Bundes-Vicepräsidänt gsi.

Am 5. Dezember 2013 isch de Burkhalter mit 183 vo 231 mögliche und 202 gültige Stimme zum Bundespräsident für s Johr 2014 gwählt worde.

Am 14. Juni 2017 het er überraschend sin Rücktritt uss em Bundesrot uf Endi Oktober bekannt gee. As Nochfolger isch de Ignazio Cassis gwählt worde. Ihm hät de Burkhalter s Amt per 1. November öbergee.

Weblink 

 Offizielli Website vom Bundesrot

Fuessnote 

Bundesroot (Schwiiz)
Schwiizer Ständerot
Schwiizer Nationalrot
Gmeindspolitiker
FDP-Mitgliid (Schwiiz)
Bärner
Person (Kanton Nöieburg)
Maa
Läbigi Person